Diari Oficial de la Generalitat Valenciana


Sumari del DOGV 6777, del 18-05-2012 (2012/4812)

RESOLUCIÓ de 9 de maig de 2012, de la Conselleria d'Hisenda i Administració Pública, per la qual s'accepta la cessió gratuïta, realitzada per la Diputació Provincial de València, de l'ús de la parcel·la de 978,14 m², sítia a València, on s'ubica el centre de salut Pare Jofré.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6777

Data del DOGV
:   18-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4812


Data del document
:   09-05-2012

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 9 de maig de 2012, de la Conselleria d'Hisenda i Administració Pública, per la qual s'accepta la cessió gratuïta, realitzada per la Diputació Provincial de València, de l'ús de la parcel·la de 978,14 m², sítia a València, on s'ubica el centre de salut Pare Jofré. [2012/4812]  
El 10 de setembre de 1990 es va subscriure, entre la Diputació Provincial de València, l'Ajuntament de València i la Generalitat Valenciana, un conveni pel qual la Diputació s'obligava a cedir al Servici Valencià de Salut l'ús de l'edifici de 821,50 m², antic pavelló de Sant Vicent del conjunt hospitalari Pare Jofré, a fi que el Servici Valencià de Salut el rehabilitara i fóra dedicat a dotació sanitària. En l'actualitat, en l'esmentat edifici hi ha un centre de salut en funcionament.  
  
La Diputació Provincial de València, en compliment de l'esmentat conveni, en acord plenari de 20 de desembre de 2011, va acordar la cessió gratuïta de l'ús d'una parcel·la de 978,14 m², composta de dos subparcel·les de 795,38 m², on s'ubica el centre de salut Pare Jofré, i de 182,76 m², que conté la vorera on es troben les escales d'emergència.  
  
A proposta de la Conselleria de Sanitat, es van iniciar els tràmits legals oportuns per a l'acceptació de la cessió d'ús.  
L'article 44 de la Llei 14/2003, de 10 d'abril, de Patrimoni de la Generalitat, establix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat, i en el punt 2 establix que la competència per a l'acceptació correspon al titular de la conselleria competent en matèria de patrimoni.  
En conseqüència, basant-se en l'article 44 de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta, realitzada per la Diputació Provincial de València, de l'ús de la parcel·la de 978,14 m², composta de les dos subparcel·les següents:  
1. Parcel·la on s'ubica el centre de salut, amb referència cadastral número 4651534WM2368H9244QH, d'una superfície de sòl de 795,38 m² i construïda de 1.590,76 m².  
2. Parcel·la de 182,76 m² que conté la vorera sobre la qual es troben les escales d'emergència de l'anterior edifici, que forma part de la finca de referència cadastral número 6061438WN1156E4448OX.  
Els límits de l'immoble a segregar seran els següents: nord, parcel·la destinada a zona verda, prèviament segregada, propietat de l'Ajuntament de València, sense referència cadastral; sud, resta de parcel·la de finca matriu, referència cadastral 1583360FO1616I1658ZU; est, parcel·la destinada a zona verda, prèviament segregada, propietat de l'Ajuntament de València, referència cadastral 8283639QW3648M4050KK, i oest, parcel·la destinada a zona verda, prèviament segregada, propietat de l'Ajuntament de València, referència cadastral 6062644NH1899S1013PW.  
La parcel·la se segrega de la finca que figura inscrita en el Registre de la Propietat de València 8, en el tom 2.099, llibre 21, foli 20, finca de València 4t B afores 2092.  
  
Segon  
La cessió d'ús es realitza per a destinar la parcel·la a ambulatori de l'Agència Valenciana de Salut, centre de salut Pare Jofré, i queda subjecta a les següents condicions:  
1. La cessió d'ús de l'immoble tindrà un termini màxim de 30 anys, a comptar des de la formalització de la cessió per mitjà de document administratiu.  
2. La Conselleria de Sanitat haurà d'utilitzar el bé cedit d'acord amb els fins assenyalats, que no podrà ser transmés ni gravat, i exercirà sobre este les corresponents competències, incloses les relatives a la seua administració, defensa i conservació.  
3. La Diputació de València podrà demanar, en qualsevol moment, tota la informació que siga necessària, i podrà efectuar les actuacions necessàries per a constatar el correcte compliment del que hi preveu l'acord de cessió.  
4. La Conselleria de Sanitat mantindrà la disponibilitat del bé mentres continue afectat l'ús o servici públic que en va motivar la cessió. Si el bé o dret no fóra destinat a l'ús o servici públic o deixara de destinar-s'hi posteriorment, o pel transcurs del termini fixat, revertirà automàticament a la Diputació, i s'integrarà en el seu patrimoni amb totes les seues pertinences i accessions. En este supòsit, anirà a càrrec de la Conselleria el detriment patit pel bé cedit, desprès de la taxació pericial prèvia, sense que siguen indemnitzables els gastos en què haja incorregut per a complir les càrregues o condicions imposades.  
5. La Conselleria de Sanitat haurà d'especificar, per mitjà d'un cartell informatiu ubicat en una part visible de l'immoble a cedir, la menció que es tracta d'un bé cedit gratuïtament per la Diputació de València.  
  
6. La cessió de l'immoble no en comporta la legalització, ni l'autorització de l'inici de l'activitat, per la qual cosa hauran de ser sol·licitades i obtingudes, si és el cas, per la Conselleria, les llicències, els permisos i les autoritzacions pertinents per a l'exercici de l'activitat, inclús en matèria urbanística, i caldrà traslladar les corresponents resolucions i acords a la Diputació de València en el termini màxim de 15 dies a comptar des de la recepció en la dita Conselleria.  
7. La Conselleria de Sanitat estarà obligada a pagar, després de la repercussió prèvia, si és el cas, per la Diputació de València, l'Impost sobre Béns Immobles Urbana de l'exercici 2011, que afecta l'immoble de referència cadastral 6429855BP9082K4308BF, així com el 0,3327% corresponent a la part dels 182,76 m² referents a la vorera on es troben les escales d'emergència del mencionat edifici que, actualment, formen part de l'immoble de referència cadastral 2174057YV1565F0375CI, mentre es modifica la situació cadastral i l'esmentada superfície s'integra en la de l'edifici cedit; en eixe moment s'aplicarà el dit impost de conformitat amb la liquidació que efectue l'Ajuntament de València respecte a l'exercici que corresponga.  
  
8. Aniran a càrrec de la Conselleria els servicis i subministraments necessaris per al seu funcionament, els quals contractarà directament.  
  
Tercer  
El dret d'ús sobre el local acceptat haurà d'incorporar-se a l'Inventari General de Béns i Drets de la Generalitat.  
  
Quart  
Notificar la present resolució a la Diputació Provincial de València i procedir-ne a la publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
València, 9 de maig de 2012.- El conseller d'Hisenda i Administració Pública: José Manuel Vela Bargues.